**Előterjesztés**

**Köveskál Község Polgármestere döntéséhez**

**Tárgy: Köveskál, Iskola u. 10. szám alatti önkormányzati tulajdonú ingatlan bérletére vonatkozó kérelem**

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes

dr. Szabó Tímea jegyző

Köveskál Község Önkormányzatához 2020. december 7. napján kérelem érkezett Borszéki Istvánné Köveskál, Városkút u. 2. szám alatti lakostól, miszerint szeretné kibérelni a Köveskál, Iskola u. 10. szám alatti, volt Iskola területén lévő helyiséget (kérelemben: volt technikaterem) 2020. december 7. napjától kezdődően 2021. április 30. napjáig tárolás céljából.

A veszélyhelyzet kihirdetéséről szóló 478/2020. (XI.3.) Korm. rendelet alapján veszélyhelyzet került kihirdetésre. Veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdését, miszerint: Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat, és hatáskörét a polgármester, ill. a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést érinti.

A szálláshelyként hasznosított volt iskolaépülethez tartozó közösségi helyiség a szálláshely-szolgáltatás járványhelyzet okán történő szüneteltetése miatt használaton kívül van. Annak bérleményként történő hasznosítása nem akadályozott, továbbá az ingatlan ekként történő mellékhasznosítása bevételt jelent az Önkormányzat számára, mely hozzájárul annak likviditásához. A bérleti szerződés megkötésének elhalasztása/visszautasítása ezen okok alapján nem indokolt.

***Határozati javaslat:***

**KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020. (…) HATÁROZATA**

***Köveskál, Iskola u. 10. szám alatti önkormányzati helyiség bérbeadásáról***

Köveskál Község Önkormányzata Képviselő-testületének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Köveskál Község Önkormányzata Polgármestere a veszélyhelyzet kihirdetéséről szóló 478/2020. (XI.3.) Korm. rendelettel kihirdetett veszélyhelyzetben dönt arról, hogy a Köveskál, Iskola u. 10. szám alatti önkormányzati tulajdonú ingatlan nyugati telekhatárán lévő lapostetős épület közösségi helyiségként funkcionáló helyiséget tárolás céljából Borszéki Istvánné részére 2020. december 7. napjától 2021. április 30. napjáig terjedő időszakra 5.000 Ft/hó bérleti díjért bérbe adja, akként hogy december hónapra teljes havi bérleti díj kerül megállapításra.

Kérelmező értesítéséről és a szerződés megkötéséről a Polgármester gondoskodik.

Köveskál, 2020. december 7.

Györffy Szabolcs Zoltán

polgármester